Üzenetek 1 órában…

Szokalopulosz Georgis

SZOKÁSOK ÉS TRADÍCIÓK

A HÍVŐ ÉLETÉBEN

2. A RÉGI TRADÍCIÓK ELHAGYÁSA

ÉS AZ ÚJ MEGTALÁLÁSA

Kereskedelmi forgalomba nem hozható!

Szólj 1 Szót! Alapítvány

Cegléd, 2025

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Szokalopulosz Georgis

SZOKÁSOK ÉS TRADÍCIÓK

A HÍVŐ ÉLETÉBEN

2. A RÉGI TRADÍCIÓK ELHAGYÁSA

ÉS AZ ÚJ MEGTALÁLÁSA

Szerkesztette: Bolvári Vanessza

Copyright © Minden jog fenntartva!

A kiadvány bármely részének bármilyen formában, bármilyen elektronikus vagy

mechanikus eszközzel történő sokszorosítása vagy továbbadása, ideértve fénymásoló,

adatrögzítő berendezés, vagy más jellegű adattároló és adatbeolvasó eszközök

használatával tilos!

Kereskedelmi forgalomba nem hozható!

Szólj 1 Szót! Alapítvány

Adószám: 19399164-1-13

Bankszámlaszám: 11742025 – 24444253 (OTP Bank)

Cegléd, 2025

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Tartalomjegyzék

BEVEZETÉS 4.o.

I. Rész: ÚJ ATYASÁG, ÚJ ÉLETFORMA 7.o. 1. Új atyaság 8.o.

2. Megváltozott életforma 13.o.

II. Rész: HAGYOMÁNYOK TERHE ÉS KRISZTUS SZABADSÁGA 21.o.

1. Hagyományok következményei 22.o. 2. Ne az Ige mellett élj, hanem Benne! 26.o. 3. A tradíció kovásza és az alázat 31.o.

III. Rész: KRISZTUSBAN MEGGYÖKEREZVE 37.o. 1. Kihez ragaszkodsz? 38.o.

2. Mennyei hagyomány 42.o.

BEFEJEZÉS 45.o.

IMA 48.o.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

BEVEZETÉS

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Az életünket hosszú időn át áthatják a tradíciók, a hagyományok és a szokások. Ezek nemcsak a kultúránk és családunk által meghatározott normák, hanem olykor mély, szellemi erők által támogatott rendszerek, amelyek irányítanak bennünket anélkül, hogy tudatosan felismernénk. Amikor viszont Krisztusban újjászületünk, egy radikális változás kezdődik: az Isten által adott új élet meghív bennünket egy új szokásrendszerbe – a mennyei hagyományba.

Ez a füzet azt a folyamatot tárja fel, amely során a hívő ember leveti a régi élet hagyományait, szokásait és azok szellemi terheit, és beépíti azokat az új értékeket, amelyek Krisztusban megadattak számára. Ez nem pusztán életmódbeli változás, hanem egy mély szellemi átalakulás, amely megújítja gondolkodásunkat, magatartásunkat és a környezetünkhöz való viszonyunkat.

Pál apostol arra intette a korabeli gyülekezeteket, hogy ne éljenek tovább azokban az áthagyományozott életmintákban, amelyeket az atyáiktól örököltek, hanem igazodjanak az Isten által adott mércéhez. Ez ma is érvényes. A mennyei hagyomány nem csupán elméleti igazság, hanem az életünk alapja, amely Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

minden döntésünkben, kapcsolatunkban és cselekedetünkben visszatükröződik.

A cél nem csupán az, hogy változtassunk, hanem hogy egy szabad, Krisztushoz méltó életet éljünk, amely példát mutat másoknak is. Mert Isten nemcsak bennünket hívott el a szabad életre, hanem rajtunk keresztül másokat is. Ahhoz azonban, hogy ezt a szabadságot megtapasztaljuk, el kell döntenünk, hogy az új mennyei hagyomány szerint élünk, és nem ragaszkodunk többé a régi életformákhoz.

Imádkozom, hogy ez a füzet legyen útmutató és bátorítás számodra, hogy megtaláld helyedet Isten családjában, és szilárdan megállj az új élet alapjain, amelyet Krisztusban kaptál.

Induljunk el együtt ezen az úton, és építsük fel a mennyei hagyomány szilárd alapját az életünkben!

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

I. RÉSZ

ÚJ ATYASÁG,

ÚJ ÉLETFORMA

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

1. Új atyaság

A megtérés és újjászületés nemcsak életünk átalakulását jelenti, hanem egy új atyaság kezdetét is. Erről tanít az Ige:

„És ha Atyának hívjátok őt, aki személyválogatás nélkül ítél, kinek-kinek cselekedete szerint, félelemmel töltsétek a ti jövevénységtek idejét: Tudván, hogy nem veszendő holmin, ezüstön vagy aranyon VÁLTATTATOK MEG A TI ATYÁITOKTÓL ÖRÖKÖLT HIÁBAVALÓ ÉLETETEKBŐL; Hanem drága véren, mint hibátlan és szeplőtlen bárányén, a Krisztusén.” (1Péter 1:17-19)

Az új atyaság fontossága

Az újjászületés azt jelenti, hogy életünk középpontjába Jézus Krisztus kerül. Ez nem azt jelenti, hogy a megtérés után már nem szeretjük vagy tiszteljük a szüleinket, rokonainkat, hanem azt, hogy átrendeződik az értékrendünk. Isten kerül az első helyre.

Ez a változás azonban nem azt jelenti, hogy ezt közvetlenül kommunikálnunk kellene a családunkkal. Az, hogy Jézus Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Krisztust helyezzük az első helyre, nem egyenlő azzal, hogy ezt szavakkal hangsúlyozzuk. A legjobb, ha az átalakulásunkat a Szent Szellem munkája mutatja meg rajtunk keresztül. Csak annyit osszunk meg az igazságból, amennyit a családunk képes befogadni.

Jézus tanítása szerint az Ő követése minden más kapcsolatot megelőz:

„Ha valaki én hozzám jő, és meg nem gyűlöli az ő atyját és anyját, feleségét és gyermekeit, fitestvéreit és nőtestvéreit, sőt még a maga lelkét is, nem lehet az én tanítványom.” (Lukács 14:26)

Ez a kemény szavak mögött az értékrendünk új sorrendjére mutat rá. Nem arról van szó, hogy ne tisztelnénk vagy szeretnénk a családtagjainkat, hanem arról, hogy Krisztus mindennél előrébb való. Az első hely Jézust illeti, még a legfontosabb emberi kapcsolataink előtt is.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Az új család: Isten házanépe

Az újjászületés egy új családba emel bennünket: Isten családjába. Istennek van házanépe, és a hívők az Ő gyermekeivé válnak, amikor víztől és Szent Szellemtől újjászületnek. Ez a mennyei család nem azonos az egész emberiséggel, hanem azok tartoznak hozzá, akik elfogadták Jézus Krisztus megváltását. Az Atya-Isten már most a gyermekeinek hív bennünket, és hatalmat kaptunk arra, hogy a következő korszakban Isten fiaivá váljunk.

„Tudván, hogy nem veszendő holmin, ezüstön vagy aranyon váltattatok meg a ti atyáitoktól örökölt hiábavaló életetekből…”

Ez a megváltás nemcsak a bűnöktől való szabadulást jelenti, hanem a tradícióktól, a szokásoktól és a múlt béklyóitól való elszakadást is. A Krisztus vére által történt megváltás megszabadított minket az örökölt hiábavaló életformától, de ha nem szakítunk a tradíciókkal, ezek továbbra is hatással lehetnek az életünkre.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Az örökölt szokások és az újjászületett élet konfliktusa

A tradíciókhoz való ragaszkodás kapcsolatot tarthat fenn a familiáris démonokkal, átkokkal és betegségekkel. Ha nem szakítunk meg ezt a kapcsolatot, a démoni befolyások továbbra is hatnak az életünkre – nem azért, mert Krisztus vére ne lenne hatékony, hanem mert mi magunk ragaszkodunk azokhoz a mintákhoz, amelyekből már megváltott minket.

Az örökölt szokásrendszer nemcsak cselekedeteket foglal magában, hanem:

• Gondolkodásmódot,

• Erkölcsi értékrendet,

• Életvezetési mintákat.

Amíg ezeket nem igazítjuk Isten Igéjéhez, a múltbéli generációs kötelékek továbbra is hatással lesznek ránk. Az Ige szerint ez a „hiábavaló élet” értelmetlen, sőt, felesleges. Isten Igéjéhez kell igazítanunk minden gondolatunkat és cselekedetünket, különben a múlt árnyékai fogva tartanak minket.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

A tradíciók és szokások elhagyásának szükségessége

Amikor Jézus Krisztus megváltott minket, nemcsak a bűneinktől, hanem a hagyományoktól és tradícióktól is megszabadított. Ha azonban nem szakítunk ezekkel tudatosan, továbbra is hatással lesznek ránk. Ezért az újjászületett élet része, hogy minden örökölt mintát, hagyományt és gondolkodásmódot alárendeljünk Isten Igéjének.

Isten nem azt akarja, hogy a múltbéli tradícióinkhoz igazítsuk az életünket, hanem azt, hogy az Ő igazságát tegyük meg az egyetlen normává. A tradícióinkhoz való ragaszkodás nemcsak akadályozza a lelki növekedést, hanem nyitva hagyja az ajtót a démoni befolyások előtt.

Összefoglalva

A megtérés és újjászületés nemcsak egy új élet kezdetét jelenti, hanem egy új családhoz való tartozást is. Isten fiaivá lettünk, és az Ő családjának tagjai vagyunk. Ez az identitás teljesen új alapokra helyezi az életünket, és arra hív, hogy minden örökölt mintát alárendeljünk Isten Igéjének. A tradíciók, Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

amelyekhez ragaszkodtunk, gyakran hiábavalók és akadályozzák az újjászületett élet kibontakozását.

Jézus vére megszabadított minket minden hiábavaló dologtól, de nekünk is meg kell tennünk a magunk részét: el kell engednünk mindazt, ami távol tart minket Istentől. Isten családjához tartozni a legnagyobb kiváltságunk, és ezt a mennyei identitást kell a középpontba állítanunk.

2. Megváltozott életforma

Az életvitel több, mint puszta viselkedés: az ember személyiségének és jellemének megnyilvánulása, amely gondolkodásmódjából, erkölcsi értékrendjéből fakad. Ez magában foglalja a magatartást – ahogyan másokkal szemben viselkedünk és állást foglalunk –, valamint a viselkedést, amely azt tükrözi, milyen értékek vezérlik cselekedeteinket. A viselkedésünk mindig az általunk képviselt erkölcsi értékrend szerint történik, legyen szó arról, hogy lehet-e lopni, hazudni, vagy sem.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

„Kik értelmökben meghomályosodtak, elidegenültek az isteni élettől a tudatlanság miatt, mely az ő szívök keménysége miatt van bennök.” (Efézus 4:18)

Pál apostol arról ír, hogy a pogányok elidegenedtek az isteni élettől, és az erkölcsükben megromlottak. Ez a kijelentés világossá teszi, hogy vannak dolgok, amelyek nem férnek bele az isteni életformába. Bármilyen háttérből jövünk is, azokat a mintákat, amelyeket Isten Igéje nem fogad el, el kell hagynunk. Az alázat kulcsfontosságú: bocsánatot kell kérnünk Istentől, és életünket alá kell rendelnünk az Ő beszédének és vezetésének.

Nem a személyiség és nemzetiség határozza meg az életvitelt

Nem foghatjuk a magatartásunkat vagy viselkedésünket a nemzetiségünkre, kulturális hátterünkre vagy családi örökségünkre. Nincs olyan, hogy „roma személyiség” vagy „görög, vagy magyar viselkedés.” Az újjászületett életben ezek a magyarázatok érvényüket vesztik. Az életvezetésünkben Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

nem a nemzeti identitásnak, hanem Krisztus Igéjének kell meghatározónak lennie.

A „kezdő csomag” és a Krisztusban való megújulás

Már azzal, hogy valaki megszületik, az életébe rengeteg dolog kerül bele az első pillanattól kezdve. Van egy „kezdő csomagja,” amelyet a testi adottságai és a családi háttere határoz meg. Ez a csomag magában foglalja, hogyan nevelkedik, milyen lesz a viselkedése, magatartása, gondolkodása,

értékrendje, és hogyan látja a világot. Az életünk „medrét” ezek a korai befolyások alakítják ki.

Jézus megváltása: Szabadság a rossz mintáktól

Jézus Krisztus megváltott minket minden magatartásbéli és viselkedésbeli rossztól. A megváltás nemcsak a bűneinktől szabadít meg, hanem attól is, hogy a családi örökségünk hibás mintái határozzák meg az életünket. Az újjászületés lehetőséget ad arra, hogy krisztusi emberekké váljunk.

A kereszténység mint tanulás és munka Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

A kereszténység nem csupán egy hitrendszer, hanem egy folyamatos tanulási és átalakulási folyamat. Ez egy spirituális életmód kialakításának munkája. A változás kulcsa a szívünkben rejlik: ha hajlandóak vagyunk jobbak lenni, a szívünk képes megszabadulni a rossz szokások és minták hatása alól.

Isten olyan embereket vár a mennyben, akik arra törekednek, hogy Krisztust munkálják az életükben. Ez nemcsak azt jelenti, hogy passzívan várjuk a változást, hanem hogy aktívan dolgozunk azon, hogy életünk minden területén Krisztus jelleme látszódjon.

A gondolkodás és a viselkedés kapcsolata

Ahogyan gondolkodunk, az határozza meg a viselkedésünket. A tudatunk irányítja a cselekedeteinket, reakcióinkat és a döntéseinket. Ezért kulcsfontosságú, hogy gondolkodásunkat Krisztus tanításaihoz igazítsuk. Csak így alakulhatnak ki olyan cselekedetek, amelyek összhangban vannak Isten akaratával és az Ő Igéjével.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Pál példája: Szabadulás a tradícióktól

„Mert hallottátok, mint FORGOLÓDTAM én egykor a zsidóságban, hogy én felette igen háborgattam az Isten anyaszentegyházát, és pusztítottam azt. És FELÜLMÚLTAM a zsidóságban nemzetembeli sok kortársamat, SZERFELETT RAJONGVÁN ATYAI HAGYOMÁNYAIMÉRT. De mikor az Istennek tetszett, ki elválasztott engem az én anyám méhétől fogva és elhívott az ő kegyelme által, hogy kijelentse az ő Fiát én bennem, hogy hirdessem őt a pogányok között: azonnal nem tanácskoztam testtel és vérrel.” (Galata 1:13-16)

Pál apostol saját életében mutatja be, hogyan lehet elszakadni az atyáktól örökölt hagyományoktól. A „forgolódás” kifejezést használja arra, hogy leírja korábbi életvezetését – azt, ahogyan élte az életét a zsidóságban. A tradíciói és hagyományai miatt az egyház ellenségévé vált, és üldözte Isten népét.

Isten azonban már az anyaméhben elválasztotta őt, és megszabadította azoktól a szokásoktól, amelyeket korábban rajongva tisztelt. Ez az elhívás túlmutatott a nemzeti és kulturális hátterén. Pál többé nem tanácskozott „testtel és vérrel,” hanem az elhívására koncentrált. Ugyanez igaz ránk Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

is: Isten elhívása a mi életünkre is túlmutat a tradíciókon, a nemzetiségen és a kulturális háttéren. Nekünk is úgy kell magunkról gondolkodnunk, mint akiket Isten elválasztott Magának.

Az újjászületés és a tradíciók terhének levetése

„Ti pedig nem így tanultátok a Krisztust. Ha ugyan Őt megértettétek és Ő benne megtaníttattatok, úgy amint az igazság a Jézusban” (Efézus 4:20-21)

A megtérés azt jelenti, hogy az elidegenedett életformát elhagyjuk. Az újjászületett élet nemcsak a bűneinktől szabadít meg, hanem a tradíciók és szokások terhétől is. Az emberek az istentiszteleteken nemcsak Szent Szellemmel töltekeznek be, hanem az Igét hallgatva új mennyei tradíciókat sajátítanak el. Ezekkel a tradíciókkal harmóniában élhetünk otthonunkban, ahogyan levetkőzzük a régi élet szerinti csalárd kívánságokat és viselkedési mintákat.

Közös mennyei tradíció a kapcsolatokban Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

A legtöbb házassági probléma abból fakad, hogy két eltérő szokásrendszer, tradíció ütközik. Mennyivel jobb, amikor Krisztus szokásrendszere válik a közös normává! Két ember, akiknek közös, mennyei tradíciójuk van, harmonikusabb kapcsolatot tud építeni. Ez a folyamat azonban tudatos munka eredménye, amely Krisztus tanításaira és vezetésére alapoz.

A tanítások és prédikációk célja az, hogy levessük a régi emberünket, amely megromlott a csalárd kívánságai miatt, és felöltsük az újat, amelyet Krisztus alakít bennünk. A Krisztus által tanított életvitel teljes megújulást hoz: új gondolkodásmódot, új magatartást és új életformát.

Összefoglalva: Krisztusi életforma

A megváltozott életforma azt jelenti, hogy az életünk minden területét Krisztushoz igazítjuk. Ahogy Pál elhívása túllépett a tradícióin és nemzeti identitásán, nekünk is el kell hagynunk mindazt, ami nem fér bele az isteni életformába. Az újjászületés nemcsak szabadulást hoz a bűntől, hanem egy új, mennyei tradíció kialakulását is elindítja bennünk. Ezzel az új tradícióval élhetünk egységben családunkkal, házastársunkkal és környezetünkkel, harmonikus és krisztusi életet építve. Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

II. RÉSZ

HAGYOMÁNYOK TERHE

ÉS KRISZTUS SZABADSÁGA

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

1. Hagyományok következményei

Az életünket meghatározó tradíciók és szokások nemcsak a mindennapjainkra vannak hatással, hanem lelkünk állapotára is. Lót története jó példa arra, hogyan tudják a rossz hagyományok és az istentelen szokásrendszerek kifárasztani és megkísérteni az embert. Lót bekerült Szodoma tradíciójába, és ezek a szokások jelentős hatást gyakoroltak az életére:

„És ha megszabadította az igaz Lótot, aki az istenteleneknek fajtalanságban való FORGOLÓDÁSA MIATT ELFÁRADT; (Mert amaz igaz, azok között lakván, a gonosz cselekedeteket látva és hallva, napról-napra gyötri vala az ő igaz lelkét): Meg tudja szabadítani az Úr a kegyeseket a kísértésekből, a gonoszokat pedig az ítélet napjára büntetésre fenntartani.” (2Péter 2:7-9)

Lót lelki fáradtsága

Lót Szodoma istentelen emberei között élt, és az ő hagyományaik, szokásaik folyamatos terhet jelentettek számára. Ez a lelki fáradtság nem fizikai munkából fakadt, hanem a tradíciók, családi és generációs szokások jelenlétéből. Ha az ember Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

ilyen környezetben él, állandó fáradtságot érezhet, és szükségessé válik, hogy megvizsgálja az életét:

• Melyek azok a pontok, amelyek összhangban vannak

Isten Igéjével?

• Hol tér el az életvitele a bibliai igazságoktól?

Ez a fáradtság Lót életében egyre inkább gyötrődéssé és kínlódássá alakult, végül pedig kísértésbe vitte őt. Az ilyen gyötrések sokszor éjszaka támadják az embert, amikor a szellemi hatások felerősödnek. Lót lelke és szelleme folyamatosan gyötrődött a körülötte lévő istentelen életforma miatt.

A tradíciók szellemi kockázatai

A rossz hagyományok és szokások nemcsak kifárasztják az embert, hanem megkísérthetik és megpróbáltatásokba sodorhatják. Lót életvitele – amely Szodoma tradícióihoz igazodott – kísértésekhez vezetett. Ez ellentétben állt Ábrahám életével, aki a maga helyén maradt, és így elkerülte ezeket a megpróbáltatásokat.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Lót azonban test szerinti életet kezdett élni, és igyekezett megfelelni Szodoma embereinek. Ez a magatartás tisztátalan kívánságokhoz, a szellemi tekintélyek megvetéséhez és a tradíciók szellemiségéhez való igazodáshoz vezetett. Az ilyen életforma az utolsó időkben is jellemző lesz:

„Azt pedig tudd meg, hogy az utolsó napokban nehéz idők állanak be. Mert lesznek az emberek magukat szeretők, pénzsóvárgók, kérkedők, kevélyek, káromkodók, szüleik iránt engedetlenek, háládatlanok, tisztátalanok...” (2Timóteus 3:1-8)

A kegyesség látszata, de az igazság megtagadása

Az utolsó idők embereire jellemző lesz, hogy a kegyesség és az istenfélelem csak formálisan marad meg. Az ilyen emberek látszólag keresztények, de a szokások és tradíciók magukhoz láncolják őket. Ezáltal képtelenek lesznek az igazság teljes megismerésére.

Az „igazság megismerése” az eredeti görög szövegben az „epignózis” szóval van kifejezve, amely mély, belső ismeretet jelent. Ez nem csupán információt takar, hanem személyes, bensőséges megismerést – olyan kapcsolatot, mint amilyen a Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

férj és feleség között van. Sokszor mi azt mondjuk, hogy ismerünk valakit, holott csak tudunk róla, egy kialakult kép van bennünk egy személyről. Ez nem egy pontos ismeret.

Isten megismerése csak kijelentés által lehetséges. Erről Pál apostol így ír:

„Hogy a mi Urunk Jézus Krisztusnak Istene, a dicsőségnek Atyja ADJON NÉKTEK bölcsességnek és kijelentésnek Szellemét az Ő MEGISMERÉSÉBEN;” (Efézus 1:17)

A tradíciókhoz ragaszkodás következményei

Az a hívő, aki az újjászületése után is ragaszkodik a régi szokásaihoz, alkalmatlanná válik a hitre nézve. Amikor próbahelyzetbe kerül, nem tud jól kijönni belőle, mert a tradíciókhoz való kötődése akadályozza. Az ilyen ember nem érti, miért nem működnek az életében a bibliai elvek, mert a hagyományok szellemi befolyása továbbra is hatással van rá.

Összefoglalás

Lót története figyelmeztetés mindannyiunk számára, hogy a rossz tradíciók és szokások nemcsak lelki fáradtságot, hanem Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

szellemi gyötrődést és kísértéseket is okozhatnak. Az újjászületett élet része, hogy megvizsgáljuk, milyen szokásokat és hagyományokat hozunk magunkkal, és azokat alárendeljük Isten Igéjének. Csak így válhatunk alkalmasakká a hitben való járásra, és csak így tapasztalhatjuk meg Isten igazságát teljes mélységében.

2. Ne az Ige mellett élj, hanem Benne!

„Akkor írástudók és farizeusok jőnek vala Jézushoz, Jeruzsálemből, mondván: MIÉRT HÁGJÁK ÁT a te tanítványaid A VÉNEK RENDELÉSEIT? Mert nem mossák meg a kezeiket, mikor enni akarnak. Ő pedig felelvén monda nékik: TI MEG MIÉRT HÁGJÁTOK ÁT AZ ISTEN PARANCSOLATJÁT A TI RENDELÉSEITEK ÁLTAL? Mert Isten parancsolta ezt, mondván: Tiszteld atyádat és anyádat, és: Aki atyját vagy anyját szidalmazza, halállal lakoljon. Ti pedig ezt mondjátok: Aki atyjának vagy anyjának ezt mondja: Templomi ajándék az, amivel megsegíthetlek, az olyan akár ne is tisztelje az ő atyját vagy anyját. És ERŐTELENNÉ TETTÉTEK AZ ISTEN PARANCSOLATJÁT A TI RENDELÉSEITEK ÁLTAL. KÉPMUTATÓK, igazán prófétált Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

felőletek Ésaiás, mondván: Ez a nép szájával közelget hozzám, és ajkával tisztel engemet; SZÍVE pedig TÁVOL VAN TŐLEM. Pedig HIÁBA TISZTELNEK ENGEM, ha oly tudományokat tanítanak, amelyek embereknek parancsolatai.” (Máté 15/1-9)

A tradíciók árnyékában élni

Sokan életük során igyekeznek megfelelni mások elvárásainak, különösen azoknak, akiket tisztelnek. Gyakran éppen ezek az elvárások – például a családi hagyományok – vezetnek oda, hogy még Krisztust is elhagyják. Előfordul, hogy valakit annyira leköt a megfelelés kényszere, hogy az Isten Igéje szerinti élet helyett a tradíciók szerint él, és ezekhez igazodik.

Döntést kell hoznunk: a felmenőink, a környezetünk

elvárásainak akarunk megfelelni, vagy Istennek? Ez nem könnyű, hiszen az ilyen döntések gyakran konfliktust szülnek körülöttünk.

A tradíciókhoz való ragaszkodás során a familiáris erők – azok a szellemi erők, amelyek generációkon át öröklődnek – elgyengítik a belső embert. Ezek elveszik az erőt, elszívják a Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

bátorságot, és képtelenné tesznek arra, hogy az ember az Ige szerint cselekedjen.

A tekintély és a hagyományok áthágása

Sokan nem merik átlépni az általuk tisztelt személyek szokásait vagy elvárásait. Ezért képtelenné válnak arra, hogy az Ige mellett döntsenek, és az szerint éljenek. Fel kell ismernünk, hogy:

• Kinek akarunk megfelelni? A szülők, nagyszülők vagy

más tekintélyszemélyek elvárásainak, vagy Isten akaratának?

• Képesek vagyunk-e szembenézni a hagyományokkal, ha

azok ellentmondanak az Igének?

Az ember könnyen úgy élheti az életét, hogy elmegy az Ige mellett, vagyis a tradíciókat helyezi előtérbe. Az eredeti görög szövegben az „áthágás” kifejezés pontosan ezt a mellé lépést jelenti: az ember elhalad az Ige mellett, és hosszú távon teljesen eltávolodik tőle.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Nem elég jól kezdeni: Fontos a jó befejezés

A hívő élet nemcsak a jó kezdésről szól, hanem a jó befejezésről is. Sok ember jól követi az Igét 10-20 évig, de később olyan erők törnek felszínre az életükben, amelyeket korábban nem kezeltek. Ezek gyakran a tradíciókból eredő kötelékek, amelyek megakadályozzák, hogy az ember teljes szívvel Isten szerint éljen.

A próbák során felszínre kerül, milyen értékrend van igazán a szívünkben. Ha a próba nyomán valaki visszatér a világba, akkor a szíve mélyén nem az Ige vezette, hanem a hagyományok és a világ. Szolgálat közben is el lehet veszíteni az alkalmasságot.

A képmutatás veszélye

Sokan azt hiszik, hogy még mindig az Úrban járnak, miközben valójában már csak mellette haladnak el. Ez különösen igaz akkor, amikor a tradíciók és a vallásos szokások háttérbe szorítják az Ige valódi erejét.

A képmutatás abban nyilvánul meg, hogy az ember másként viselkedik a gyülekezetben, mint otthon. Az ilyen viselkedés Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

különösen a második generáció számára válik visszataszítóvá. A gyermekek látják a szüleik képmutatását, és gyakran emiatt fordulnak el a gyülekezettől, mondván: „Nem akarok a képmutatók közé tartozni.”

„Ez a nép szájával közelget hozzám, és ajkával tisztel engem, szíve pedig távol van tőlem. Pedig hiába tisztelnek engem…” (Máté 15:8-9)

A „hiába” szó itt azt is jelenti: ostobán, tévesen. Az ilyen emberek tévesen gondolják, hogy Isten tisztelése a szokások külső megtartásában rejlik, miközben a szívük távol van Tőle. Az életünket azonban mindig az határozza meg, ami a szívünkben van.

Összefoglalva

Ahhoz, hogy ne az Ige mellett éljünk, hanem benne, szembesülnünk kell a tradíciók és a személyes kötelékek befolyásával. Nem elég a látszatkegyesség, mert hosszú távon csak az igazán Ige szerinti élet vezethet el az üdvösséghez és a teljes megújuláshoz.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

A döntés a miénk: az Igéhez igazodunk, vagy a tradíciókhoz? Ha az Igéhez ragaszkodunk, életünk nemcsak jó kezdéssel, hanem jó befejezéssel is Isten dicsőségét fogja szolgálni.

3. A tradíció kovásza és az alázat

„És az ő tanítványai a tulsó partra menvén, elfelejtettek kenyeret vinni magukkal. Jézus pedig monda nékik: Vigyázzatok és őrizkedjetek a farizeusok és sadduceusok kovászától.” (Máté 16:5-6)

Mit jelent a kovász a tradíciók szempontjából? Ahogyan a kovász összevegyül a liszttel és megkeleszti a tésztát, úgy hat a tradíció is az ember életére. A tradíciók kovásza, a farizeusok és sadduceusok rendelései, a büszkeséget és felfuvalkodottságot táplálják az emberben. Ez a felfuvalkodottság sokakat megtéveszt: azt hiszik, hogy helyesen járnak Krisztus útján, miközben a tradíciók és a büszkeség eltéríti őket.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Kovászos szívvel nem lehet sikeresen befejezni a keresztény életet! Az Isten kegyelmére való támaszkodás helyett a tradíciók szerint élők büszkén a saját „igazságukra” támaszkodnak, amely végül szakadáshoz vezet közte és Isten között.

„De majd nagyobb kegyelmet ád; ezért mondja: Az Isten a kevélyeknek ellenök áll, az alázatosoknak pedig kegyelmet ád.” (Jakab 4:6)

Isten kegyelme az alázatosoké

Isten ütközik a kevélyekkel. Ő csak az alázatosoknak tud kegyelmet adni. Ezért elengedhetetlen, hogy alázattal

közeledjünk Istenhez, és ne keményedjünk meg a tradíciók, hagyományok vagy szokások miatt. Az alázat a keresztény élet alapköve, amely nélkül nem tudjuk helyesen járni Krisztus útját.

Jézus Krisztus maga az alázat példája. Gondoljunk arra a pillanatra, amikor Péter megtagadta Őt. A főpap házában megszólalt a kakas, Jézus hátranézett Péterre, aki felismerte hibáját és sírva fakadt. Jézus azonban, amikor ismét Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

találkoztak nem a hibáit rótta fel Péternek, hanem szeretettel kérdezte:

„Simon, Jónának fia, szeretsz-e engem?” (János 21:15-17)

Ez az alázat és szeretet példája: Jézus nem hibáztatott, nem kritizált, hanem csak egyszerűen megkérdezte tőle, hogy szereti-e Őt? Azután megerősítette az elhívásában. Péter pedig megkönnyebbült, véleményem szerint ott egy új módon ismerte meg Jézust. Krisztusnak a személye egy új módon érintette meg

Jézus tökéletessége: A szenvedések általi azonosulás

Jézus Péterrel kapcsolatban is meg tudott maradni normálisnak, nem hatottak a személyiségére az emberek jellemtelenségei. Ő fényévekkel utolérhetetlen számunkra, és ez a csodálatos Személy hívott el minket, hogy kövessük Őt.

„Mert illendő vala, hogy akiért minden és aki által minden, sok fiakat vezérelvén dicsőségre, az ő üdvösségük fejedelmét szenvedések által tegye tökéletessé.” (Zsidó 2:10)

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Hogyan válhatott Jézus tökéletesebbé a szenvedései által, hiszen Ő Isten Fia? Az Atya szemében Jézus az emberi léttel való azonosulása és az emberi természet felvétele által vált tökéletesebbé. Ez azt mutatja, hogy még a tökéletességen belül is létezik növekedés, fejlődés. Ez az alázat mélysége, amelyet Jézus megélt értünk a szenvedései által.

Pál példája az alázatban

Pál apostol példája ugyancsak az alázat mélységét mutatja. Az Úr elhívta Pált, és 14 éven keresztül tanította őt személyesen. Pál mégis így beszélt magáról:

„Nékem, minden szentek között a legeslegkisebbnek adatott ez a kegyelem, hogy a pogányoknak hirdessem a Krisztus végére mehetetlen gazdagságát.” (Efézus 3:8)

Pál nem alázatoskodott, hanem őszinte szívvel ismerte fel, hogy minden kegyelem, amit kapott, Isten érdeme. Az alázatosság abból fakadt, hogy Isten mélyen megérintette a szívét, és ez valódi istenfélelmet hozott létre benne.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

„Igaz beszéd ez és teljes elfogadásra méltó, hogy Krisztus Jézus azért jött e világra, hogy megtartsa a bűnösöket, akik közül első vagyok én.” (1Timóteus 1:15)

Pál őszinte önvizsgálata arra a felismerésre vezette, hogy ő a legbűnösebb. Ez nem önsajnálat volt, hanem annak csodálata, hogy Isten kegyelme milyen mélyre nyúl, hogy megmentse a legméltatlanabbat is.

A címkék helyett a szolgálat a lényeg

Pál apostol azt mondja magáról, hogy nem méltó, hogy apostolnak nevezzék.

„De Isten kegyelme által vagyok, ami vagyok.” (1Korinthus 15:10)

Ma hajlamosak vagyunk felcímkézni embereket – pásztor, próféta, apostol –, de a lényeg nem a címekben rejlik. Isten a hűségünket nézi, nem a pozíciónkat. Az idők végén mindössze ennyit fog mondani: „Jól van, hűséges szolgám, […] gyere be a te Urad örömébe.” (Máté 25:21,23)

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Összefoglalva: Az alázat hatalma

A tradíciók kovásza felfuvalkodottá és képmutatóvá teheti az embert, eltávolítva őt Istentől. Az alázat azonban képes megtörni a tradíciók láncait, és megnyitja az utat Isten kegyelme előtt. Jézus és Pál példája arra tanít, hogy az igazi szolgálat nem a címekről, hanem a hűségről és az alázatról szól.

Ha életünket alázattal és Krisztusra figyelve éljük, kegyelmet nyerünk és valóban megismerhetjük Istent, aki egyedül képes beteljesíteni az üdvösségünket.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

III. RÉSZ

KRISZTUSBAN

MEGGYÖKEREZVE

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

1. Kihez ragaszkodsz?

„Azért, amiképpen vettétek a Krisztus Jézust, az Urat, akképpen járjatok Ő benne, Meggyökerezvén és tovább épülvén Ő benne, és megerősödvén a hitben, amiképpen arra taníttattatok, bővölködvén abban hálaadással. Meglássátok, hogy senki ne legyen, aki bennetek zsákmányt vet a bölcselkedés és üres csalás által, mely emberek rendelése szerint, a világ elemi tanításai szerint, és nem a Krisztus szerint való.” (Kolossé 2:6-8)

A hagyományok és tradíciók zsákmánnyá teszik az embert a gonosz szellemi erők számára. Ezek a szokások megcsalják az elmét, torzítják a gondolkodásmódot, és akadályozzák, hogy meggyökerezzünk Krisztusban. Ezek az erők irányítani akarják az ember életét anélkül, hogy az tudatában lenne ennek.

A mi feladatunk azonban, hogy folyamatosan épüljünk Krisztusban. Mindaddig, amíg ezen a Földön élünk, mindig van okunk a további fejlődésre. A Krisztusban való meggyökerezés elengedhetetlen ahhoz, hogy hitünk erősödjön, és életünk tovább épüljön.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

A familiáris erők és a hagyományok pontosan ezt a folyamatot próbálják akadályozni. Gyökértelen keresztényként nem lehetünk szilárdak hitünkben és szolgálatunkban.

Irányítást követelő tradíciók

„Senki tőletek a pálmát el ne vegye, kedvét találván alázatoskodásban és az angyalok tisztelésében, amelyeket nem látott, olyakat tudakozván, ok nélkül felfuvalkodván az ő testének értelmével. És nem ragaszkodván a Főhöz, Akiből az egész test, a kapcsok és kötelek által segedelmet vévén és egybeszerkesztetvén, nevekedik az Isten szerint való nevekedéssel.” (Kolossé 2:18-19)

A tradíciók szellemei irányítást követelnek az ember életében. Olyan kapcsok és kötelékek ezek, amelyek nemcsak a személyes kapcsolatokat, hanem az egyházi szolgálatot és közösséget is akadályozzák.

El kell döntenünk, kihez ragaszkodunk:

• A Krisztus testének Fejéhez, vagy

• A hagyományokhoz, szokásokhoz?

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

A tradíciók szellemi ereje el akar szakítani minket Isten embereitől. Hamis képet alakítanak ki a vezetőkről vagy a testvérekről, hogy ne tudjunk azonosulni a kijelentett látásokkal, és végül megbotránkozásba essünk. Ezért sokan meginognak a gyülekezetben.

A sok ismeret veszélye

Sok információ birtoklása nem mindig áldás. A sok ismeret könnyen félrevezetheti az embert, mert nem tudjuk minden esetben eldönteni, mi az igazság. Ezért fontos, hogy bízzunk Istenben, aki minden igazság ismerője.

„Elég, ha Isten tud mindent.” Nekünk nem kell minden helyzetet megoldanunk, és nem kell hamis felelősségérzetet kialakítanunk. Az ilyen hozzáállás akár tragikus következményekkel is járhat, ahogyan Uzza esetében történt a Bibliában, aki jó szándékkal próbálta megfogni a frigyládát, de megszegte Isten rendelkezéseit, és ezért meghalt.

„Te azt old meg, ami a te ügyed.” Ne próbáljuk mások ügyeibe beleártani magunkat, mert ez könnyen ítélkezéshez vezethet. A kritika a görögben ugyanabból a szóból ered, mint az Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

ítélkezés. Amikor kritikával illetünk valakit, önkéntelenül a Krisztus helyére ülünk, mintha bírák lennénk. Ez nem a mi dolgunk!

A helyes ragaszkodás: Krisztushoz

A Krisztusban való meggyökerezés és az Isten szerinti növekedés feltétele, hogy a Főhöz ragaszkodjunk. Ehhez el kell engednünk a tradíciók és a szokások láncait, amelyek elzárnak minket Krisztustól.

Ne a saját elképzeléseink vagy mások hagyományai vezessenek, hanem Isten Igéje és Szent Szelleme. Csak így kerülhetjük el, hogy a hagyományok és a familiáris erők irányítsanak minket, és csak így lehetünk igazán szabadok és gyümölcsözők Krisztusban.

„Isten megtartja, ami az övé – és téged is megtart!”

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

2. Mennyei hagyomány

„KINCSET GYŰJTVÉN magoknak jó alapul a jövőre, hogy elnyerjék az örök életet. Óh Timótheus, őrizd meg ami rád van bízva, elfordulván a szentségtelen üres beszédektől és a hamis nevű ismeretnek ellenvetéseitől;” (1.Timóteus 6:20-21)

Pál apostol azt hangsúlyozza, hogy vannak Istentől kapott értékek, amelyek ránk vannak bízva. Ezek az értékek képezik egy új, mennyei hagyomány alapját, amelyet Krisztusban kaptunk. Ez az új hagyomány az evangélium igazságából, a tanításokból és a prédikációkból épül fel az életünkben, és szilárd alapot nyújt az örök élet elnyeréséhez.

Ha pedig valaki ARANYAT, EZÜSTÖT, DRÁGAKÖVEKET, […] épít rá erre a fundamentomra; Ha valakinek a munkája, amelyet ráépített, MEGMARAD, JUTALMÁT VESZI. (1Kor 3:12,14)

A keresztény élet során a régi tradíciók felcserélődnek az új, mennyei hagyományokkal. Ezek az Atya családjába való Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

tartozás szokásai. Az Újszövetségben nem szabályok által vezetjük az életünket, hanem a mennyei család szokásrendszeréhez igazodunk. Nem azért tartózkodunk bizonyos dolgoktól, mert valaki megtiltotta nekünk, hanem mert megértettük, hogy Istennél ezek nem szokásosak. Ez a szellemi hagyomány a szívbéli megértésen és önkéntes igazodáson alapul.

Új irány a közösségben

Pál apostol felszólítja a gyülekezetet, hogy azok, akik nem igazodnak a Krisztus szerinti életvitelhez, ne legyenek támogatottak a közösségben. Ez nem jelent elutasítást, hanem figyelmeztetést, hogy Isten családjában más mérce szerint élünk.

„A mi Urunk Jézus Krisztus nevében pedig, rendeljük néktek, atyámfiai, hogy vonjátok el magatokat minden atyafitól, aki rendetlenül él, és nem ama utasítás szerint, amelyet mi tőlünk kapott.” (2.Thessalonika 3:6)

Az apostolok nemcsak tanításokat, hanem egy új tradíciót hagytak maguk után, amelynek követése a gyülekezet Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

egységét és tisztaságát biztosítja. Az egész közösségnek egy irányba kell haladnia, a mennyei hagyományok szerint. Nem támogathatjuk egymást a régi tradíciók fenntartásában, mert Krisztus új mérőzsinórt adott nekünk.

Összefoglalva: A mennyei hagyomány építése

A mennyei hagyomány az Atya családjához tartozás szellemi szokásrendje, amely az igazság, a munka és a közösségi élet alapjaira épül. Ez az új tradíció nemcsak a gyülekezet vezetőinek célja, hanem minden hívő számára közös felelősség.

Ne a saját tradícióinkat hozzuk be a gyülekezetbe, hanem Krisztus szokásait építsük fel közösen! Az életünk alapját az Ige, a Krisztusban való állhatatosság és a mennyei családhoz való igazodás kell, hogy meghatározza.

„Igyekezzünk közösen kimunkálni a Krisztus szerinti életvitelt!”

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

BEFEJEZÉS

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Ahogy eljutottunk a füzet végére, megértettük, hogy az igazi keresztény élet nem más, mint egy folyamat, amelyben az ember leveti a régi hagyományokat és szokásokat, és egy új, mennyei hagyományt épít fel. Ez a folyamat nemcsak az egyéni életünket, hanem közösségeinket is formálja, és egyre közelebb visz minket ahhoz, hogy valóban Krisztus testének részei legyünk.

A hagyományok és tradíciók hosszú évszázadokon átívelően formálták a gondolkodásmódunkat, értékrendünket és életmódunkat. De Jézus Krisztusban egy új identitást kaptunk, amely minden korábbit felülír. Ez az identitás nem egy nemzethez, kultúrához vagy családi háttérhez kötődik, hanem az Atya családjához, amelynek tagjai vagyunk, ha Krisztusban élünk.

Az új hagyomány, amelyet Krisztus hozott, a szeretet, alázat, igazság és szentség alapjaira épül. Ezek a mennyei szokások vezetik lépteinket, irányítják gondolatainkat, és formálják kapcsolatainkat. A régi hagyományok helyett, amelyek megkötözhetnek és elválaszthatnak minket Istentől, most már a hit szabadságában élhetünk.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Az új élet alapja az Ige és a Krisztus szerinti gondolkodás. Ahogy ez a könyv is tanította, nemcsak a saját életünkben, hanem közösségeinkben is törekednünk kell arra, hogy az Isten szerinti hagyományokat ápoljuk. Ez azt jelenti, hogy elhagyjuk mindazt, ami megakadályozza a Krisztusban való növekedést, és közösen munkálkodunk azon, hogy a mennyei hagyományok szabályai és szokásai szerint éljünk.

Ahogyan Pál apostol is írta: „Mindent pedig, amit csak szóltok vagy cselekesztek, mind az Úr Jézus nevében tegyétek, hálát adva az Istennek és Atyának Őáltala.” (Kolossé 3:17)

Ez legyen az iránytűnk. Ez legyen az a zsinórmérték, amelyhez minden nap igazodunk. Ha így élünk, akkor nemcsak egyénekként, hanem közösségként is képesek leszünk megélni azt az új életet, amelyet Krisztusban kaptunk.

Tartsunk ki ebben az úton, hagyjuk, hogy Isten Igéje és a Szent Szellem vezessen minket, és építsük közösen azt a mennyből kapott hagyományt, amely örök alapot ad mindannyiunknak!

„Az Úr Jézus Krisztus kegyelme legyen mindnyájatokkal!” (II. Thessalonika 3:18)

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

IMA

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Mennyei Atyám,

Hálát adunk Neked azért, hogy Jézus Krisztusban új életet, új

identitást és új hagyományt kaptunk Tőled. Köszönjük, hogy nem a

régi szokásaink és tradícióink szerint kell élnünk, hanem a Te

mennyei családod tagjaiként. Köszönjük az igazságot, amit Igéd által

kijelentesz nekünk, és a kegyelmet, amely erőt ad a változáshoz.

Uram, segíts bennünket, hogy el tudjuk hagyni mindazt, ami

visszatart a Krisztusban való növekedéstől! Segíts megszabadulnunk

minden régi köteléktől, hagyománytól és szokástól, amely

akadályozza, hogy a Te akaratod szerint éljünk. Adj nekünk

bölcsességet, hogy felismerjük a régi életünk gátjait, és bátorságot,

hogy levetkőzzük azokat.

Atyánk, szeretnénk meggyökerezni Krisztusban, és a hitben

megerősödve tovább épülni az életünkben. Kérünk, hogy formáld a

szívünket és gondolatainkat a Te Igéd szerint, és töltsd meg lelkünket

a Szent Szellem erejével. Segíts, hogy közösségként egységben Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

járjunk, és a mennyei hagyományok szerinti életet éljük, amely

Neked tetsző és mások számára is példaadó.

Urunk, áldj meg bennünket alázattal és engedelmességgel, hogy

minden cselekedetünk és szavunk a Te dicsőségedre legyen! Tisztítsd

meg az életünket a képmutatástól, a büszkeségtől és a tradíciókhoz

való helytelen ragaszkodástól. Helyezz új mértéket a szívünkbe, hogy

mindig a Krisztushoz igazítsuk életünket, és másokat is Tehozzád

vezessünk.

Köszönjük, hogy mindig hűséges vagy hozzánk, és megáldasz minket

a Te békességeddel. Hálásak vagyunk az új szövetségért, amely által gyermekeiddé lehettünk, és a mennyei hagyomány örökösei lettünk.

Tarts meg minket a hitben, és vezess el az örök élet dicsőségébe!

Az Úr Jézus Krisztus nevében kérjük mindezt, Ámen.

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

Üzenetek 1 órában: A RÉGI TRADÍCIÓK ELHAGYÁSA ÉS AZ ÚJ MEGTALÁLÁSA…

TÁMOGASD ADÓD 1 %-ával és ADOMÁNYAIDDAL

a Szólj 1 Szót! Alapítványt

Adószáma: 19399164-1-13

(2700 Cegléd, Köztársaság út 8/A)

ALAPÍTVÁNY CÉLJAI:

A keresztény értékek, szellemiség, erkölcs, kultúra és

életvitel ismertetése, népszerűsítése és átadása

ÚJABB és ÁLLANDÓ tartalmakért kattints a következő csatornákra:

Georgisz tanítások OFFICIAL

https://www.youtube.com/@georgisz

Georgisz Szokalopulosz

https://www.facebook.com/Georgisz.Szokalopulosz

georgiszofficial

https://www.tiktok.com/@georgiszofficial

georgiszszokalopulosz

https://www.instagram.com/georgiszszokalopulosz

https://georgisz.hu

Bankszámlasz: 11742025 – 24444253 – 00000000 (OTP Bank)

Kapcsolat: e-mail cím – szolj1szot@gmail.com

Kérjük, anyagi támogatásaiddal segítsd az alapítványi célok

hatékony megvalósulását!